# Aliverkko

### Wikipedia

Aliverkko on loogisen tietokoneverkon osa, joka sijaitsee OSI-mallin kolmannella kerroksella (verkkokerros). Aliverkotus on termi, jota käytetään kun pilkotaan suurempi IP-verkko pienempiin osiin, aliverkkoihin. Aliverkotusta käytetään, kun IP-osoitteita on paljon käytössä ja ne on jaettava eri loogisille verkkokokonaisuuksille. Verkot voivat olla virtuaalilähiverkkoja (VLAN) tai omia fyysisiä kokonaisuuksiaan. Aliverkottamalla voidaan vähentää verkossa yleislähetysliikennettä (broadcasting), helpottaa hallintaa ja parantaa verkon suorituskykyä.

Aliverkkoja käytetään aliverkonpeitteen avulla. Jokaisella verkkoon liitetyllä koneella on oltava aliverkonpeite, joka määrittelee kuinka monta IP-osoitetta omaan aliverkkoon kuuluu. Mikäli kone lähettää liikennettä osoitteeseen, joka aliverkonpeitteen mukaan ei kuulu samaan aliverkkoon, lähetetäänkin liikenne omalle oletusyhdyskäytävälle (engl. default gateway), jolla on tietoa muista verkoista. Jokaisessa aliverkossa on siis oletusyhdyskäytävä sekä yksi tai useampia tietokoneita. Jos verkko on täysin suljettu eli siitä ei liikennöidä muihin verkkoihin, ei oletusyhdyskäytävää tarvita.

## [muokkaa] Aiheesta muualla

- IP Tutorial - Subnet Masks and Subnetting (englanninkielinen aliverkotusopas)

Haettu osoitteesta http://fi.wikipedia.org../../../a/l/i/Aliverkko.html

Luokka: TCP/IP

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Português